EkBass/fiwiki-20250220-pages-articles huggingface dataset:
Harjun Kiekko

Harjun Kiekko on Nummelan Palloseura-Hockey ry:n ja Lohjan Kisa-Veikot jääkiekko ry:n perustama seura,http://harjunkiekko.fi/uutiset/9539/harjun- kiekko joka on vastannut kaudesta 2014–2015 alkaen seurojen kilpa- ja harrastekiekosta. Yhdistys on perustettu keväällä 2000,Yritystiedot. YTJ. jolloin sen toiminta jäi vain yhden kauden mittaiseksi. Talven 2013–2014 aikana käynnistyi uudelleen hanke seurojen toiminnan yhdistämiseksi ja harrastajamäärien kasvattamiseksi. Ensimmäisellä kaudella seuran tavoitteena oli saada noin tuhat harrastajaa. Kaudella 2017–2018 Harjun Kiekko oli suomen viidenneksi suurin seura pelipasseissa mitattuna. Pelipasseja Harjun Kiekolla oli yhteensä 915 kappaletta. Seura pelaa ja harjoittelee Lohjalla, Kisakallion ja Nummelan jäähalleissa. Miesten edustusjoukkue pelaa kaudella 2020–2021 II- divisioonassa ja A-nuoret Suomi-Sarjan karsinnoissa. Lisäksi seuralla on joukkueet B-F2 -ikäluokissa. ==Lähteet== == Aiheesta muualla == * Harjun Kiekon nettisivut Luokka:Jääkiekon II-divisioonaseurat Luokka:Lohjalaiset urheiluseurat Luokka:Vihtiläiset urheiluseurat
Erkki Norell

Erkki Johan William Norell (20. joulukuuta 1940 Helsinki – 29. joulukuuta 2021 Asikkala)Kuolinilmoitus. Helsingin Sanomat 23.1.2022, s. C 19Kalajuttujen tuntija Erkki Norell on kuollut oli suomalainen kirjailija, joka kirjoitti useita kalastus- ja luontokirjoja. Norell oli koulutukseltaan merkonomi. Hän työskenteli Sammutin Oy:n myyntimiehenä 1965–1970, Rapalan markkinointipäällikkönä 1970–1987, Rapiren tehtaan johtajana Irlannissa 1987–1991 ja Rapalan yrityskonsulttina 1991–1992. Norell jäi sairauseläkkeelle 1992. Hän asui Vääksyssä. Norellin novellikokoelmat perustuvat hänen omiin kalastusmatkoihinsa, ja hän kirjoitti myös muun muassa Lapin historiasta. Erkki Norell valittiin vuoden kalamieheksi 2008. Norell oli asiantuntijana myös Radio Suomen Luontoilta-ohjelmissa. Norell sairasti harvinaista perinnöllistä lihassairautta Kennedyn syndroomaa. == Teoksia == * Elämäni perhot. WSOY 1995 * Kalaretkien perhonsidontaopas. WSOY 1996 * Perhokalastajan vuosi ; kuvittanut Seppo Polameri. WSOY 1997 * Kaukana kalassa. WSOY 1999 * Kalapäiväkirjani kertomaa ; koskipiirrokset ja mallisivut Martti Ruokonen. WSOY 2001 * Kalaretkieni Lappi : kertomuksia ja tarinoita ; kuvittanut Seppo Polameri. WSOY 2004 * Ravustajan kirja ; piirrokset Seppo Polameri. Otava 2007 * Jopas sattui... : kalastuskommelluksia seitsemältä vuosikymmeneltä ; kuvittanut Seppo Polameri. Otava 2005 * Kalmulta Korholaan : Perhokalastajat ry 1938-2011 ; toimittanut Anssi Uitti. Perhokalastajat, Helsinki 2012 * Taimentarinoita ; kuvat Seppo Polameri. Readme.fi, Helsinki 2013 == Lähteet == * Päijät-Häme wiki : Erkki Norell * Studio55.fi Tositarina 8.10.2010 : "Aloin jo uskoa sekoavani, ennen kuin lääkärit löysivät sairauteni" === Viitteet === == Aiheesta muualla == * Yle Areena : Minna Pyykön maailma : Erkki Norellin taimentarinoita ja kalajuttuja 4.2.2012 * Lihastautiliitto ry: sivut : Erkki Norellin kala- ja luontotarinoita Luokka:Suomalaiset kirjailijat Luokka:Perhokalastus Luokka:Vuonna 1940 syntyneet Luokka:Vuonna 2021 kuolleet
Sirotytönkorento

Sirotytönkorento (Coenagrion pulchellum) on tytönkorentoihin kuuluva pienikokoinen sudenkorento. == Ulkonäkö ja koko == Sirotytönkorennon ulkonäkö on samankaltainen kuin monien muiden tytönkorentojen. Koiraan takaruumis on kapea, ja sen toisessa jaokkeessa on tumma kuvio, joka näyttää ikään kuin paksulta Y-kirjaimelta tai ääniraudalta. Olkajuovat ovat koiraalla kapeat ja useilla yksilöillä osittaiset. Koiraalla ja naaraalla on M-kirjainta muistuttava kaulus, jossa on kolmiomainen, päästään tylppä ja sivuliuskojen pituinen keskiliuska. Naaraan takaruumiin värityksessä esiintyy huomattavaa vaihtelua. Selkäpuoli voi olla melkein kokonaan tumma, mutta usein siinä on vaaleitakin alueita. Sirotytönkorennon takaruumiin pituus on 24–29 mm ja takasiiven pituus 17–22 mm. == Levinneisyys ja elinympäristö == Lajia tavataan yleisenä Länsi-, Keski- ja Pohjois-Euroopassa sekä Aasian länsiosissa ja Siperiassa Altaivuoristolle asti. Lajin elinalueet ovat muuttumassa hajanaisemmiksi eteläisimmässä Euroopassa. Suomessa Jyväskylän eteläpuolella sirotytönkorentoa esiintyy yleisesti ja runsain määrin. Elinympäristönä sirotytönkorento pitää enimmäkseen seisovien vesien alueista. Laji suosii varsinkin runsaskasvustoisia meren- ja järvenlahtia sekä lampia, nykyään enenevässä määrin myös suolampia. == Elintavat == Sirotytönkorennon lentoaika on kesäkuun alusta elokuun loppupuolelle. Päälentoaika ajoittuu kesäkuun puolivälistä heinäkuun puoleenväliin. == Lähteet == Luokka:Tytönkorennot
Marciac

Marciac on kunta Lounais-Ranskassa Gers'n departementissa Midi-Pyrénées'n alueella. Se on keskiajalla linnoitettu bastide-kaupunki. Tour de France 2014 Marciacissa on järjestetty vuodesta 1978 lähtien jazz-festivaali Jazz in Marciac. Siellä esiintyy jazzmaailman kirkkaimmat tähdet, joita käy vuosittain elokuussa katsomassa yli 200 000 katsojaa. ==Aiheesta muualla== ==Lähteet== Luokka:Gersin kunnat
Erik S. Nyholm

Erik S. Nyholm (s. 1929) on suomalainen suurpetotutkija ja eräkirjailija. Nyholm väitteli tohtoriksi 1965. Hän työskenteli ennen eläkkeelle jäämistään Riista- ja kalatalouden tutkimuslaitoksen petotutkijana. == Teoksia == * Zur Ökologie von Myotis mystacinus (Leisl.) und M. daubentoni (Leisl.) (Chiroptera), Helsingin yliopiston väitöskirja. 1965 * Pyyntimetsissä. Gummerus 1971, uud. painos Myllylahti, Espoo 2013 * Ensimmäinen biologiankirjani 3 ; kirj. Helena Nyholm, Erik S. Nyholm ; työryhmä Matti Iipponen ym. Kunnallispaino, Vantaa 1978 * Toinen biologiankirjani 4 ; kirj. Helena Nyholm, Erik S. Nyholm ; työryhmä Matti Iipponen ym. Kunnallispaino, Vantaa 1979 * Neljäs biologiankirjani 6 ; kirj. Helena Nyholm, Erik S. Nyholm ; työryhmä Helena Nyholm ym. Kunnallispaino, Vantaa 1982, 1986 * Kolmas biologiankirjani 5 ; kirj. Helena Nyholm, Erik S. Nyholm ; työryhmä Matti Iipponen ym. Kunnallispaino, Vantaa 1985 * Ruskeakarhu : (Ursus arctos arctos L.) ; teksti Erik S. Nyholm ; valokuvat Eero Kemilä ; kuvatekstit Eero Kemilä ja Erik S. Nyholm. WSOY 1990 * Kairassa sattuu aina : Eränkävijän vuosirenkaita ; kirj. Erik S. Nyholm ym. ; toimittanut Mauri Soikkanen. Otava 2001 * Hylkijäiltä petojen jäljille ; kirj. Erik S. Nyholm, Kai-Eerik Nyholm. Otava 2012 == Lähteet == * Hylkijäiltä petojen jäljille. Erik S. Nyholm & Kai- Eerik Nyholm. Savon Sanomat 28.10.2012. Web Archive 2012. Luokka:Suomalaiset eläintieteilijät Luokka:Suomalaiset tietokirjailijat Luokka:Vuonna 1929 syntyneet Luokka:Elävät henkilöt
Tiilikka

Tiilikka on järvi, joka kuuluu kokonaisuudessaan Tiilikkajärven kansallispuistoon. Järvi sijaitsee Rautavaaran ja Sotkamon kuntien alueilla. Sen pinta-ala on 4,201 neliökilometriä. Suurin syvyys on 8,1 metriä ja keskisyvyys 2,4 metriä. Tiilikan valuma-alue on 119,92 neliökilometriä ja virtaus 1,36 kuutiometriä sekunnissa. == Lähteet == == Aiheesta muualla == * Luokka:Rautavaaran järvet Luokka:Sotkamon järvet
Maryna Arzamasava

Maryna Aljaksandrauna Arzamasava (, o.s. Katovitš (Катовіч), , s. 17. joulukuuta 1987 Minsk) on valkovenäläinen keskimatkojen juoksija. Arzamasava sijoittui 2012 Helsingin EM-kilpailujen 800 metrillä alun perin neljänneksi, mutta nousi dopingtapausten vuoksi hopealle. Hän saavutti 800 metrillä pronssia Göteborgin sisäratojen EM-kilpailuissa 2013 ja Sopotin sisäratojen MM-kilpailuissa 2014. Zürichin EM-kilpailuissa 2014 hän voitti kultaa 800 metrillä silloisella ennätysajallaan 1.58,15. Pekingin MM-kilpailuissa 2015 hän voitti kultaa ajalla 1.58,03. Rio de Janeiron olympialaisissa 2016 hän sijoittui 800 metrillä seitsemänneksi. Hän kuului Valko-Venäjän joukkueeseen, joka saavutti IAAF World Relays -kilpailuissa 2017 hopeaa 4 × 800 metrin viestissä. Arzamasava on naimisissa Ilja Arzamasavin kanssa ja heillä on tytär. Arzamasava jäi vuonna 2019 kiinni dopingin käytöstä ja sai neljän vuoden kilpailukiellon ajalle 29.7.2019–28.7.2023. == Henkilökohtaiset ennätykset == Lähteet: IAAF, Tilastopaja ;Ulkoradat * 400 m: 52,81 (2012) * 800 m: 1.57,54 (2015) * 1 000 m: 2.36,0 (2011) ;Sisäradat * 400 m: 53,97 (2012) * 600 m: 1.27,28 (2013) * 800 m: 2.00,79 (2014) == Lähteet == Luokka:Valkovenäläiset keskimatkojen juoksijat Luokka:Dopingrikkomuksesta tuomitut valkovenäläiset Luokka:Dopingrikkomuksesta tuomitut yleisurheilijat Luokka:Vuonna 1987 syntyneet Luokka:Elävät henkilöt
Euroopan parlamentin valiokunnat

Euroopan parlamentin valiokunnat valmistelevat lainsäädöntöasioita parlamentin täysistuntoon. Valiokunnat ovat erikoistuneet tiettyihin vastuualueisiin, ja kussakin niistä istuu 25–81 varsinaista jäsentä sekä yhtä monta varajäsentä poliittisten ryhmien voimasuhteita vastaavassa kokoonpanossa. Valiokunnan toimintaa johtaa puheenjohtaja sekä enintään neljä varapuheenjohtajaa, jotka valiokunnan jäsenet valitsevat keskuudestaan. Euroopan komission antamat lainsäädäntöehdotukset lähetään käsittelyyn asiasta vastaavaan valiokuntaan, ja yksi valiokunnan jäsenistä nimetään kyseisen ehdotuksen esittelijäksi eli raportööriksi, joka on päävastuussa lainsäädäntöehdotusta koskevan mietinnön valmistelusta. Tarvittaessa parlamentti voi perustaa myös alivaliokuntia, tutkintavaliokuntia ja väliaikaisia erityisvaliokuntia. Valiokunnat kokoontuvat pääsääntöisesti Brysselissä ja niiden istunnot ovat yleisölle avoimia. Valiokunnissa kokemus Euroopan parlamentista on tärkeää. Suurten uudistusten käsittely saattaa kestää useita parlamenttikausia, jolloin auttaa, että valiokunnan jäsen tuntee hankkeen historian. == Pysyvät valiokunnat == Tammikuussa 2023 Euroopan parlamentin pysyvät valiokunnat olivat seuraavat. Valiokunta Lyhenne Aluekehitysvaliokunta REGI Budjettivaliokunta BUDG Kalatalousvaliokunta PECH Kansainvälisen kaupan valiokunta INTA Kansalaisvapauksien sekä oikeus- ja sisäasioiden valiokunta LIBE Kehitysvaliokunta DEVE Kulttuuri- ja koulutusvaliokunta CULT Liikenne- ja matkailuvaliokunta TRAN Maatalouden ja maaseudun kehittämisen valiokunta AGRI Naisten oikeuksien ja sukupuolten tasa-arvon valiokunta FEMM Oikeudellisten asioiden valiokunta JURI Perussopimus-, työjärjestys- ja toimielinasioiden valiokunta AFCO Sisämarkkina- ja kuluttajansuojavaliokunta IMCO Talousarvion valvontavaliokunta CONT Talous- ja raha-asiainvaliokunta ECON Veroasioita käsittelevä alivaliokunta FISC Teollisuus-, tutkimus- ja energiavaliokunta ITRE Työllisyyden ja sosiaaliasioiden valiokunta EMPL Ulkoasiainvaliokunta AFET Ihmisoikeuksien alivaliokunta DROI Turvallisuus- ja puolustuspolitiikan alivaliokunta SEDE Vetoomusvaliokunta PETI Ympäristön, kansanterveyden ja elintarvikkeiden turvallisuuden valiokunta ENVI == Lähteet == == Aiheesta muualla == * Euroopan parlamentin valiokuntasivusto Valiokunnat Euroopan parlamentti
Fredrik Ignatius Färling

Fredrik Ignatius Färling (17. tammikuuta 1846 Kangasala – 11. elokuuta 1904 Pori Viitattu 19.8.2014.) oli suomalainen opettaja ja museonjohtaja. Hän oli yksi Satakunnan Museon perustajista ja toimi myös sen ensimmäisenä johtajana vuosina 1888–1896. Pappisperheeseen syntynyt Färling kirjoitti ylioppilaaksi Borgå gymnasiumista ja opiskeli sen jälkeen Helsingin yliopistossa valmistuen filosofian maisteriksi vuonna 1873. Opiskeluaikoinaan hän toimi muun muassa amanuenssina yliopiston historiallis-etnografisessa museossa sekä oli mukana perustamassa Suomen muinaismuistoyhdistystä 1870. Vuodesta 1880 lähtien Färling työskenteli historianopettajana Porin ruotsalaisessa alkeiskoulussa sekä myöhemmin kansakoulutarkastajana 1899–1904.Räty, Jouko: "Arkeologisen kokoelman alku Satakunnan Museossa" Muinaistutkija 3/1988. Viitattu 19.8.2014. Färling toimi aktiivisesti muun muassa Porin Suomalaisessa Seurassa sekä Porin Historiallisessa Seurassa, joka perusti Satakunnan Museon vuonna 1888. Hän toimi myös museon johtajana vuoteen 1896 saakka.Satakunnan Museon kokoelmaohjelma s. 3–4. Porin kaupunki ja Satakunnan Museo 2009. Viitattu 29.8.2014. Lisäksi Färling vaikutti Porin VPK:ssa, jonka 25-vuotishistoriikin hän kirjoitti vuonna 1888. Färling esiintyi kansatieteilijä H. A. Reinholmin kanssa Arvid Liljelundin tunnetussa maalauksessa Kansanpukujen osto Säkylässä. Vuonna 1878 maalattu teos esittää Reinholmia ja Färlingiä ostamassa kansanpukuja Helsingin yliopiston kokoelmiin.Liljelund, Arvid: Kansanpukujen osto Säkylässä Suomen Kansallisgallerian taidekokoelmat. Viitattu 19.8.2014. == Teokset == *Några bidrag till Björneborgs skolas historia (1888) *Wirtamonumentet: dess uppkomst och aftäckning (1888) *Porin vapaaehtoinen palokunta vv. 1863-1888 (1888) *Om eldsvådor och brandväsendet särskildt med afseende å landsbygden i Finland (1893) *Björneborgs skola 1640-1895 (1895) == Kirjallisuutta == *Aitto-oja, Suvi: ”Kansansivistäjä Fredrik Ignatius Färling”, teoksessa Karhu, kirves ja punainen kukko: Porin VPK 1863-2013, Turun yliopisto 2013. ISBN 978-951-29-5302-8. == Lähteet == Luokka:Suomalaiset opettajat Luokka:Suomalaiset museonjohtajat Luokka:Vuonna 1846 syntyneet Luokka:Vuonna 1904 kuolleet
Kansanpukujen osto Säkylässä

Kansanpukujen osto Säkylässä on suomalaisen taidemaalarin Arvid Liljelundin öljyvärimaalaus vuodelta 1878. Se on hänen tunnetuimpia maalauksiaan ja teosta pidetään myös Liljelundin Düsseldorfin kauden päätyönä.Arvid Liljelund Lähteillä. Viitattu 20.8.2014. Maalaus esittää kahta miestä ostamassa kansanpukuja emännältä ja talonpojalta Säkylässä. Teoksessa esiintyvät kansatieteilijät tohtori H. A. Reinholm sekä ylioppilaslakkia pitävä maisteri F. I. Färling, jotka ovat hankkimassa pukuja Helsingin yliopiston Länsisuomalaisen Osakunnan kokoelmiin. Kuvassa olevan talonpojan mallina Liljelund käytti entistä oppilastaan Elias Muukkaa, joka oleskeli myös Düsseldorfissa 1870-luvulla. Maalaus on Helsingissä Ateneumin taidemuseon kokoelmissa. Suomen Taideyhdistyksen omistukseen se hankittiin vuonna 1879. == Näyttelyhistoria == === Suomessa === *Suomen Taideyhdistyksen syysnäyttely, Helsinki (1878) *Ritarihuone, Helsinki (1879, 1885) *Viipurin taidenäyttely, Viipuri (1887) *Taiteilijaseuran näyttely, Turku (1888) *Taiteilijaseuran ja Suomen Taideyhdistyksen näyttely, Vaasa (1894) *Satakunnan Museo, Pori (1975) *Sinebrychoffin taidemuseo, Helsinki (1985) *Pohjanmaan museo, Vaasa (1997) *Lönnströmin taidemuseo, Rauma (2003) === Ulkomailla === *Tukholma (1878) *Kööpenhamina (1883) *Pariisin maailmannäyttely, Pariisi (1889) *Kansallisgalleria, Oslo (1975) *Göteborgin taidemuseo, Göteborg (1975–1976) *Ruotsin kansallismuseo, Tukholma (1976) *Düsseldorfin taidemuseo, Düsseldorf (1976) *Pushkinin taidemuseo, Moskova (1979) *Eremitaaši, Leningrad (1979) *Museum Kunstpalast, Düsseldorf (2011–2012) ==Lähteet== *Suomen Kansallisgallerian taidekokoelmat ===Viitteet=== Luokka:Suomalaiset maalaukset Luokka:Ateneumin kokoelmat
Lukittu laatikko ja muita kertomuksia

Lukittu laatikko ja muita kertomuksia on Mika Waltarin novellikokoelma vuodelta 1978, jonka on julkaissut WSOY. Teos sisältää valikoiman Waltarin novelleja, kertomuksia ja satuja valikoidusti kirjailijan uran varrelta vuodesta 1926-1957. == Lähteet == *Teos Kirjasampo.fi-sivustolla Luokka:Mika Waltarin teokset Luokka:Suomalaiset novellikokoelmat Luokka:Vuoden 1978 kirjat
Aiotko kirjailijaksi?

Aiotko kirjailijaksi? on Mika Waltarin kirjoittama opaskirja aloittelevalle kirjailijalle. Teoksen on julkaissut WSOY vuonna 1935. Kirjassa Waltari opastaa isällisesti aloittelevaa kirjailijaa muun muassa kasvamisessa oikeaksi kirjailijaksi, miten kehittää tyyliä ja kuinka kustantajan kanssa asioidaan. Useat kirjailijat ovat jo vuosikymmenten ajan uransa alussa tukeutuneet Waltarin teokseen. Yksi tunnetuimmista opaskirjan avulla kirjailijaksi ponnistaneista on Kalle Päätalo. == Lähteet == Teos kustannusosakeyhtiö WSOY:n sivulla Luokka:Mika Waltarin teokset Luokka:Vuoden 1935 kirjat
Juha Mäkkeli

Juha Mäkkeli (s. 11. toukokuuta Tampere) on suomalainen lauluntekijä ja muusikko. Mäkkeli sijoittui Juomalaulun SM-finaalissa viidenneksi kappaleella Surunvelkaa vuonna 1999. Mäkkelin sävellys ja sanoitus Ikävän linnunrata löytyy TV1 Kotikatsomon Albatrossi ja Heiskanen ohjelmasta. Sen on sovittanut siihen edesmennyt musiikin suuri mestari Jaakko Salo. Mäkkeli on säveltänyt ja sanoittanut oman tribuuttilaulun norjalaiselle MM-rallikuljettaja Andreas Mikkelsenille. Laulu nimeltään Andreas Mikkelsen "Your day" julkaistiin vuonna 2013 Sardinian MM-rallissa Mikkelsenin syntymäpäivänä.Solistina laulussa on Movetron-yhtyeen Päivi Lepistö ja taustakuorossa on mm. 2014 Voice of Finland voittaja Siru Airistola. Tangoprinsessa Terhi Lehtoniemen vuonna 2014 ilmestynyt cd-single Florian on myös Juha Mäkkelin käsialaa. Vuonna 2015 ilmestyi espanjankielinen versio Andreas Mikkelsenin tribuuttilaulusta. Laulun nimeltään Su dia laulaa Päivi Lepistö. Vuonna 2019 Mäkkeliltä ilmestyi cd- single The Last Colony. Se oli yhteistyöprojekti Stratovariuksesta tutun kitaristi Matias Kupiaisen kanssa. Projekti kantoi nimeä Savanukah. Vuonna 2024 helmikuussa julkaistiin Yö-yhtyeen lauluntekijä Jussi Hakulisen kuoleman jälkeen hänen keskeneräinen sävellyksensä Mäkkelin tekstiin Talven viimaa. Laulun sävelsi loppuun Hakulisen pitkäaikainen bändikaveri Iku Tukiainen. == Diskografia == === Albumit === *Tuuliset huoneet "Euroopasta-Kylmäkoskelle 1997 *Juha Mäkkeli & Friends" Juha Mäkkelin lauluja" 2012 === Singlet === *Voodoo "Viimeiset jäähyväiset/Nukuit mun syliin" 1989 *Kadonnut Satama "Anna Maria/Menetin kaiken" 1990 *Päivi Lepistö & Juha Mäkkeli "Junamatkalla" cds 2011 *Andreas Mikkelsen "Your day" cds 2013 *Terhi Lehtoniemi cds "Florian" 2014 *Andreas Mikkelsen "Su dia" cds 2015 *Louhis Heart "Mystery in the frozen land cds 2018 *Savanukah "The Last Colony" cds 2019 *Juha Mäkkeli & Päivi Lepistö "Junamatkalla (klo 23.24)" cds 2020 *Juha Mäkkeli - Jussi Hakulinen -Iku Tukiainen "Talven viimaa" cds 2024 *Yleisurheilu-orkesteri Kunniakierros "Voitonnälkä" cds 2024 == Lähteet == *fono.fi *wrc.com Luokka:Suomalaiset lauluntekijät Luokka:Vuonna 1970 syntyneet Luokka:Elävät henkilöt
Cassard-luokka

Cassard-luokka oli Ranskan laivaston kahden tyypin F70AA ilmatorjuntafregatin muodostama alusluokka. Alukset olivat ilmatorjuntaversioita tyypin F70 muodostamasta Georges Leygues -luokasta. Luokkien alusten aseistus ja voimanlähde olivat erilaisia, mutta runko oli yhteinen. Luokan tehtävänä oli suojata muita aluksia ilmauhalta. Lisäksi niitä voitiin käyttää tiedustelu-, tunnistus- ja edustustehtävissä. Luokasta saatuja kokemuksia on käytetty suunniteltaessa La Fayette -luokkaa. Luokka poistettiin palveluksesta FREDA- luokan ilmatorjuntafregattien palvelukseen oton jälkeen. == Alukset == Cassard-luokan ilmatorjuntafregatitGardiner 1995 s. 115 Nimi Telakka Kölinlasku Vesille Palvelukseen Kohtalo Cassard DCNS 3. syyskuuta 1982 6. helmikuuta 1985 29. heinäkuuta 1988 palveluksesta 15. maaliskuuta 2019 Jean Bart DCNS 12. helmikuuta 1986 19. maaliskuuta 1988 21. syyskuuta 1991 palveluksesta 31. elokuuta 2021 Lisäksi Courbetin (runkonumero D616) ja edelleen nimeämättömän D617:n tilaus peruutettiin. == Lähteet == * === Viitteet === *
Jean Bart (täsmennyssivu)

Jean Bart voi tarkoittaa seuraavia: *Jean Bart (1651–1702), ranskalainen meriupseeri ja kaappari *Jean Bart (kirjailija) (1880–1955), yhdysvaltalainen kirjailija *Eugeniu Botez alis Jean Bart (1877–1933), romanialainen kirjailija *Jean-Bart, ranskalainen autonvalmistaja ;Ranskan laivasto * FS Jean Bart (1791), linjalaiva * FS Jean Bart (1820), linjalaiva * FS Jean Bart (1852), linjalaiva * FS Jean Bart (1889), rautarunkoinen panssarikansiristeilijä * FS Jean Bart (1911), Coubert-luokan taistelulaiva * FS Jean Bart (1940), Richelieu-luokan taistelulaiva * FS Jean Bart (1988), (D615) ilmatorjuntafregatti
Minnan

Minnan eli min nan (perinteiset merkit: 閩南語, pe̍h-ōe-jī: bân-lâm-gú tai bân- lâm-gí) on siniittinen kieli. Sitä puhuu äidinkielenään hieman yli 50,4 miljoonaa ihmistä, mikä tekee siitä maailman 33. suurimman kielen, pääasiassa Etelä-Kiinassa Jiangxin, Fujianin, Guangdongin, Hainanin ja Zhejiangin maakunnissa sekä Taiwanissa. Kieltä kirjoitetaan yleensä latinalaisilla kirjaimilla. Taiwanissa oli vuoteen 1945 asti käytössä japanilainen katakana- kirjaimisto, ja nykyisin minnanin kirjoittamiseen käytetään Taiwanissa latinalaisten aakkosten lisäksi myös bopomofo-merkistöä. Nimitys min perustuu Minyue-kuningaskuntaan, joka sijoittui Fujianin provinssin alueelle vuosina 334–110 eKr. Minnan ei ole virallinen kieli missään maassa, mutta Taiwanin murteella on ollut Taiwanissa kansalliskielen asema vuodesta 2018 lähtien. Minnanin puhujia on Kiinassa ja Taiwanissa yhteensä noin 40 miljoonaa. Malesiassa, Thaimaassa, Indonesiassa ja Singaporessa puhujia on noin 5 miljoonaa. Minnan luokitellaan min-kielten ryhmään yhdessä muun muassa minbein ja mindongin kanssa. Ylemmällä tasolla se luetaan osaksi kiinan makrokieltä. == Fonologia == Quanzhoun Hui’anin murteen äännerakenne on seuraavanlainen: === Konsonantit === Labiaali Dentaali Palataali Velaari Glottaali Nasaali (m) (n) (ŋ) Klusiili tav. b t c* g ʔ asp. pʰ tʰ kʰ Affrikaatta tav. tɕ asp. tɕʰ Frikatiivi ɕ h Foneemin tarkka äännearvo on epäselvä: sitä voidaan pitää joko klusiilina tai lateraalina. Lähde: === Vokaalit === Etinen Keskinen Takainen Suppea i ɯ u Puolisuppea e ə o Puoliavoin ɛ ɔ Avoin a Vokaalit voivat esiintyä myös nasaalisina. Tooneja on kahdeksan. Lähde: == Lähteet == Luokka:Min-kiina
Ihantalan seurakunta

Ihantalan seurakunta oli 1927–1949 toiminut Suomen evankelis-luterilaisen kirkon seurakunta Viipurin lähellä. Kirkkohallinnollisesti se kuului 1926–1945 Viipurin hiippakunnan tuomiorovastikuntaan ja 1945–1949 Mikkelin hiippakuntaan. Seurakunta muodostettiin 1926 siten, että sen alueeseen otettiin Viipurin maaseurakunnasta 8 kylää (Ihantala, Kaipola, Kilpeenjoki, Pihkalanjärvi, Repola–Lyykylä, Tali ja Ylivesi) ja Antrean seurakunnasta Syvälahden kylä. Ihantalan seurakunnan toiminta alkoi vuoden 1927 alussa. Alue ei koskaan muodostanut omaa itsenäistä kuntaa. Talvisodan seurauksena seurakunnan kirkkoherranvirasto siirrettiin joulukuussa 1939 Jyväskylään. Vuonna 1944 se evakuoitiin uudelleen ja sijoitettiin aluksi Hämeenkyröön ja sieltä Lohjalle. Ihantalan seurakunta, samoin kuin moni muukin siirtoseurakunta lakkautettiin vuoden 1949 lopussa.Kansallisarkiston sivu (viitattu 21.8.2014.) Seurakunta osti Ihantalan kartanon päärakennuksen, johon rakennusmestari Y. A. Hagbergin piirustusten mukaan kunnostettiin kirkkosali ja länsipäätyyn rakennettiin kellotorni. Ihantalan kirkon vihki käyttöön Viipurin hiippakunnan piispa Erkki Kaila 6. marraskuuta 1927. Viipurista 17 km päässä sijainnut kirkko tuhoutui sodassa 1940. Ihantalan hautausmaan perusti 1925 Viipurin maaseurakunta. Se lahjoitti tämän vanhaksi kutsutun osan Ihantalan seurakunnalle. Hautausmaan uusi osa hankittiin seurakuntalaisen keräämillä rahoilla ja otettiin käyttöön vuoden 1927 lopulla. Toisen maailmansodan aikana tehtiin talkootyönä sankarihautausmaa oman seurakunnan sodassa kaatuneita jäseniä varten.Kaipolan kylän esittely (viitattu 21.8.2014.) Ihantalan seurakunnan arkisto siirrettiin seurakunnan lakkauttamisen jälkeen Suomen kirkon keskushallinnon alaisuudessa toimineeseen lakkautettujen seurakuntien keskusarkistoon (LSKA). Siellä seurakunnan kirkonkirjoihin tehtiin merkintöjä 1. heinäkuuta 1990 saakka. Tuona päivänä koko keskusarkisto liitettiin Mikkelin maakunta-arkistoon.Archivesportal (viitattu 21.8.2014.) ==Lähteet== Luokka:Luovutettujen alueiden evankelis- luterilaiset seurakunnat Luokka:Viipurin maalaiskunta
Tidikelt

Tidikelt on keidasalue Algerian Saharan keskiosassa. Se rajoittuu pohjoisessa Tademaïtin ylänköön, idässä Tassili n’Ajjeriin ja etelässä Mouydir ja Ahnet -vuoria reunustavaan tasankoon. Tidikeltin länsipuolella on Touatin keidasalue. Suurimmat kaupungit ovat Tamanrassetin maakunnan In Salah ja Adrarin maakuntaan kuuluva Aoulef. Keitaat sijaitsevat laajassa painaumassa, jonka itäosaa kutsutaan nimellä Aguemour. Ilmasto on erittäin kuuma ja kuiva. Seudun asukkaat ovat arabien ja berberien sekakansaa, mustien orjien jälkeläisiä ja tuaregeja. Paikallinen berberimurre on lähes kokonaan sammunut. Perinteisiä elinkeinoja ovat keidasviljely, karjanhoito, käsityöammatit ja kaupankäynti. Nykyään monet työskentelevät öljy- ja kaasuteollisuudessa. ==Lähteet== Luokka:Algerian maantiede Luokka:Sahara
The Pact

The Pact on vuonna 2012 ensi-iltansa saanut Nicholas McCarthyn ohjaama yhdysvaltalainen independent-kauhuelokuva. Se tehtiin pienellä budjetilla ja oli yleisömenestys. Elokuvan ensi-ilta oli Sundancen filmifestivaaleilla 2012. == Juoni == Elokuva kertoo nuoresta naisesta nimeltä Annie, joka menee velvollisuudentunnosta kotikaupunkiinsa San Pedroon inhoamansa äidin hautajaisiin. Hän palaa lapsuudenkotiinsa ja alkaa huomata siellä tapahtuvan outoja ja selittämättömiä asioita. Talo saa Annien siskon ja serkun katoamaan, ja Annie tuntee pahuuden läsnäolon. == Näyttelijät == == Tuotanto == Elokuvan budjetti oli vain 400 000 dollaria. Tarina sijoittuu Kaliforniaan, jossa elokuva on myös kuvattu. == Vastaanotto == The Pact sai arvosteluja sekalaisista positiivisiin. Rotten Tomatoes antoi sille pisteet 5.7/10 (67 %). == Aiheesta muualla == * Luokka:Vuoden 2012 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset independent- elokuvat
Hook N Sling

Hook N Sling (oikealta nimeltään Anthony Maniscalco) on australialainen musiikintuottaja ja DJ. Vuonna 2007 Hook N Sling oli ehdolla ARIA Music Awardsissa. Vuonna 2011 hänen kappaleensa "Take You Higher" nousi The Hype Machine -verkkopalvelun suosituimmaksi kappaleeksi. == Diskografia == === Singlet === * 2008: The Best Thing * 2009: Working Kings Cross * 2010: Gotta Make A Move (feat. Snob Scrilla) * 2011: Diamonds In The Sky (& TV Rock feat. Rudy) * 2011: Edge Of The Earth (& Richard Dinsdale & Sam Obernik) * 2011: Take You Higher (& Goodwill) * 2012: Surrender (with Evermore) * 2012: Reason (& NERVO) * 2013: Don't You Know * 2013: Magnet (& Chris Willis) * 2014: Tokyo by Night (Axwell Remix) * 2022: Il rimanente (& Eterno) == Lähteet == == Aiheesta muualla == *Virallinen kotisivu Luokka:Australialaiset elektronisen musiikin artistit Luokka:Australialaiset musiikkituottajat Luokka:Australialaiset DJ:t Luokka:Elävät henkilöt
Michael Keane

Michael Vincent Keane (s. 11. tammikuuta 1993) on englantilainen jalkapalloilija, joka edustaa Valioliigassa pelaavaa Evertonia. Keane on pelipaikaltaan keskuspuolustaja. Keane pelasi Manchester Unitedin junioreissa mutta aloitti aikuisten liigapelinsä lainalla Leicester Cityssä, Derby Countyssa, Blackburn Roversissa ja Burnleyssä kausina 2012–2015. Manchester Unitedissa hän pelasi vain yhden valioliigaottelun elokuussa 2014. Keane siirtyi Burnleyn omistukseen tammikuussa 2015 ja pelasi joukkueessa laina-aika mukaan lukien 56 valioliigaottelua, joissa hän teki kaksi maalia, sekä kaudella 2015–2016 mestaruussarjassa 44 ottelua, joissa hän teki viisi maalia. Kesällä 2017 hän siirtyi Evertoniin. Valioliigakaudella 2017–2018 hän pelasi 30 ottelua ja seuraavalla kaudella 33 ottelua, joissa hän teki yhden maalin. Seuraavinakin kausina Keane kuului Evertonin vakiokokoonpanoon. Kaudella 2019–2020 hän pelasi 31 valioliigaottelua ja teki niissä kaksi maalia. Kaudella 2020–2021 otteluita kertyi 35 ja maaleja kolme. Kaudella 2021–2022 hän pelasi 32 valioliigaottelua ja teki jälleen kolme maalia. Kaudella 2022–2023 Keane sai paremmin peliaikaa vasta vuodenvaihteen jälkeen; hän pelasi 12 valioliigaottelua ja teki huhtikuun alussa viime hetken tasoitusmaalin kotiottelussa Tottenhamia vastaan. Kaudella 2023–2024 hän pelasi vain yhdeksän valioliigaottelua, joista neljä avauskokoonpanossa ja teki yhden maalin. Kaudella 2024–2025 hän on lokakuun loppuun mennessä ollut avauskokoonpanossa kahdeksassa liigaottelussa ja tehnyt kaksi maalia. Keane edusti Irlannin alle 17- ja 19-vuotiaiden maajoukkueita mutta siirtyi sitten Englannin alle 19-vuotiaiden maajoukkueeseen ja oli mukana ikäluokan EM- kilpailuissa 2012, kun Englanti ylsi välieriin. Hän on pelannut myös Englannin alle 20- ja 21-vuotiaiden maajoukkueissa. Keane pelasi Englannin A-maajoukkueessa ensimmäisen kerran maaliskuussa 2017 ystävyysottelussa Saksaa vastaan. Ainoan maaottelumaalinsa hän on tehnyt maaliskuussa 2019 EM- karsintaottelussa Montenegroa vastaan. Toukokuun 2023 loppuun mennessä hän on pelannut 12 maaottelua, joísta viisi on EM-karsinta- ja kolme MM- karsintaotteluita. Hänen viimeisin maaottelunsa on marraskuussa 2020 pelattu ystävyysottelu Irlantia vastaan. == Lähteet == Luokka:Englantilaiset jalkapalloilijat Luokka:vuonna 1993 syntyneet Luokka:Elävät henkilöt
Trevor Barry

Trevor Barry (s. 14. kesäkuuta 1983) on bahamalainen korkeushyppääjä. Berliinin MM-kisoissa 2009 Barry jäi karsintaan. Hän ei päässyt loppukilpailuun myöskään Dohan sisäratojen MM-kisoissa 2010. New Delhin Kansainyhteisön kisoissa 2010 Barry voitti hopeaa tuloksella 229. Daegun MM- kisoissa 2011 Barry sai pronssia ennätyksellään 232. Vuonna 2012 hän oli Istanbulin sisäratojen MM-kisoissa kahdeksas. Lontoon olympialaisissa hän jäi karsintaan. Pekingin MM-kisoissa 2015 hän sijoittui kymmenenneksi ja Rio de Janeiron olympialaisissa 2016 yhdenneksitoista. Sivulajissaan pituushypyssä Barryn ennätys on vuonna 2006 hypätty 778. == Lähteet == Luokka:Bahamalaiset korkeushyppääjät Luokka:Vuonna 1983 syntyneet Luokka:Elävät henkilöt
Richard Sherman (amerikkalaisen jalkapallon pelaaja)

Richard Kevin Sherman (s. 30. maaliskuuta 1988 Compton, Kalifornia) on yhdysvaltalainen entinen amerikkalaisen jalkapallon pelaaja, pelipaikaltaan kulmapuolustaja. Hän pelasi 11 NFL-liigassa edustaen Seattle Seahawksia, San Francisco 49ersia ja Tampa Bay Buccaneersia vuosina 2011–2021. Sherman valittiin urallaan viidesti NFL:n tähdistöotteluun Pro Bowliin ja viidesti liigan tähdistökentälliseen. Seattlessa Sherman voitti Super Bowlin kaudella 2014. Ennen ammattilaisuraansa Sherman pelasi yliopistojalkapalloa Stanfordin yliopiston joukkueessa. Hänet varattiin vuoden 2011 NFL:n varaustilaisuudessa viidennellä kierroksella, 154. pelaajana. Myöhäisestä varausvuorosta huolimatta Shermanista tuli välittömästi aloittaja Seattle Seahawksin puolustuksessa. Sherman oli tärkeä osa Seahawksin NFL:n parhaisiin kuulunutta puolustusta, kun joukkue voitti Super Bowl XLVIII:n kaudella 2013. Hänet valittiin kauden jälkeen yleisöäänestyksellä Madden NFL 15 -pelin kanteen. Pelitaitojensa lisäksi Sherman tunnetaan hyvin räiskyvänä persoonana ja suorapuheisena henkilönä. Sherman edusti Seattle Seahawksia seitsemän kautta. Maaliskuussa 2018 hän teki kolmivuotisen sopimuksen San Francisco 49ersin kanssa. Sopimuksen päätyttyä 49ersin kanssa, Sherman aloitti NFL-kauden 2021 vapaana agenttina. Sherman teki kuitenkin yksivuotisen sopimuksen hallitsevan Super Bowl -voittaja Tampa Bay Buccaneersin kanssa 2021 kauden neljännellä peliviikolla. Sherman lopetti uransa tuohon kauteen ja siirtyi urheilukommentaattoriksi. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1988 syntyneet Luokka:Elävät henkilöt
Tsarmitunturin erämaa

thumb|right|Tsarmitunturin erämaata Tsarmitunturin erämaa-alue () on yksi Lapin kahdestatoista erämaa-alueesta. Alue sijaitsee Inarin kunnassa. Alueen koko on n. 15 000 hehtaaria ja se on Suomen erämaa-alueista pienin. Erämaa- alueen korkein kohta on Akalauttapää (507 m mpy). == Lähteet == * Luontoon.fi – Tsarmitunturin erämaa-alue * Julkaisut.metsa.fi – Tsarmitunturin erämaa- alueen hoito- ja käyttösuunnitelma 2010-2025 Luokka:Erämaa-alueet Luokka:Inarin luonto
Lammala

Lammala on taajama Kemiönsaaren kunnassa Varsinais-Suomessa. Taajama oli entisen Västanfjärdin kunnan keskusta, joka on muodostunut Norrlammalan ja Söderlammalan yhteenkasvaneista kylistä. Lammalan taajama-alueen koko on 1,41 neliökilometriä ja sen asukasluku on 217. Lammala sijaitsee Västanfjärdvikenin rannalla Kemiön saaren eteläosassa. Taajaman itäpuolella virtaa puro Lammalabäcken. Taajamassa on kauppa ja apteekki. Taajama-alueen ulkopuolella sijaitsevat Västanfjärdin uusi ja vanha kirkko. ==Lähteet== Luokka:Västanfjärdin kylät Luokka:Suomen entiset kuntakeskukset Luokka:Varsinais-Suomen maakunnan taajamat
Julio Jones

Quintorris Lopez "Julio" Jones (s. 3. helmikuuta 1989 Foley, Alabama) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigassa pelaavaa Philadelphia Eaglesia Ennen ammattilaisuraansa Jones pelasi yliopistojalkapalloa kotiosavaltionsa Alabaman yliopiston joukkueessa. Hänet varattiin vuoden 2011 NFL:n varaustilaisuudessa ensimmäisellä kierroksella, tilaisuuden kuudentena pelaajana. Kuudes varausvuoro kuului alun perin Cleveland Brownsille, joka vaihtoi sen Atlanta Falconsille viittä varausvuoroa vastaan. Jones tunnetaan isokokoiseksi laitahyökkääjäksi erittäin atleettisena pelaajana, jonka vahvuuksia ovat nopeus sekä erinomainen ponnistusvoima. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Léon Gambetta -luokka

Léon Gambetta -luokka oli Ranskan laivaston kolmen ennen ensimmäistä maailmansotaa valmistetun panssariristeilijän muodostama alusluokka. == Alukset == Léon Gambetta -luokan panssariristeilijätGardiner, Robert s. 306 Nimi Telakka Kölinlasku Vesille Palvelukseen Kohtalo Léon Gambetta Arsenal de Brest tammikuu 1901 26. lokakuuta 1901 heinäkuu 1905 upotettu 27. huhtikuuta 1915 Jules Ferry Arsenal de Cherbourg elokuu 1901 23. elokuuta 1903 syyskuu 1905 myyty romutettavaksi 1928 Victor Hugo Arsenal de Lorient maaliskuu 1903 30. maaliskuuta 1904 1907 myyty 1930 == Lähteet == * === Viitteet === *
FS Dupetit-Thouars (1901)

FS Dupetit-Thouars oli 1900-luvun alussa valmistettu Ranskan laivaston Gueydon-luokan panssariristeilijä. == Valmistus == Alus tilattiin Toulonin laivastontelakalta, missä köli laskettiin huhtikuussa 1899. Alus laskettiin vesille 5. heinäkuuta 1901 ja otettiin palvelukseen 1905.Gardiner, Robert s. 305 == Palvelus == Ensimmäisen maailmansodan alus oli Kanaalin ja Atlantin alueilla. Alus suojasi 28 kauppalaivan saattuetta New Yorkista, kun Saksan keisarikunnan laivaston sukellusvene torpedoi 7. elokuuta 1918 risteilijän 400 merimailia Brestistä. Yhdysvaltain laivaston hävittäjät pelastivat pääosan miehistöstä.Gardiner, Robert 1906-1921 s. 192 == Lähteet == * * === Viitteet === Luokka:Gueydon-luokan risteilijät Luokka:Ranskalaiset ensimmäisen maailmansodan risteilijät
Eymet

Eymet on kunta Lounais-Ranskassa Dordognen departementissa Akvitanian alueella. Siellä on kaksi linnaa; 1200-luvulla rakennettu Eymetin linna (Château d'Eymet) ja 1600-luvulla rakennettu Pouthetin linna (Château de Pouthet). Tour de France 2014 ==Aiheesta muualla== ==Lähteet== Luokka:Dordognen kunnat
Trifenyylimetyylikloridi

Trifenyylimetyylikloridi eli trityylikloridi eli trifenyylikloorimetaani (C19H15Cl) on aromaattinen organohalogeeniyhdiste. Yhdistettä käytetään orgaanisissa synteeseissä muun muassa polysakkaridi- ja peptidikemiassa. ==Ominaisuudet== Huoneenlämpötilassa trifenyylimetyylikloridi on valkoinen kiinteä aine. Yhdiste ei liukene veteen, mutta liukenee useimpiin orgaanisiin liuottimiin kuten dikloorimetaaniin, dimetyyliformamidiin ja pyridiiniin.Michael L. Curtin: Triphenylchloromethane (trityl chloride), e-EROS Encyclopedia of Reagents for Organic Synthesis, John Wiley & Sons, New York, 2003. Teoksen verkkoversio Viitattu 20.8.2014 Trifenyylimetyylikloridia voidaan käyttää sekä karbokationien, karbanionien että radikaalien lähteenä. Trifenyylimetyylikloridi reagoi esimerkiksi SN1-reaktiolla muodostaen välituotteena trifenyylimetyyli- eli trityylikationin. Trifenyylimetyylikationi on erityisen stabiili konjugaation vuoksi ja muodostuu muun muassa, kun trifenyylikloorimetaania liuotetaan polaariseen ei- nukleofiiliseen liuottimeen kuten rikkidioksidiin. Erittäin emäksisissä olosuhteissa esimerkiksi natriumin dietyylieetteriliuoksessa muodostuu trifenyylimetyylikarbanionin sisältävä organometalliyhdiste trifenyylimetyylinatriumRolf Ackermann & Ludwig Lange: Sodium Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 20.8.2014. Eräiden metallien, kuten hopean vaikutuksesta trifenyylimetyylikloridi muodostaa trifenyylimetyyliradikaalin. ==Valmistus ja käyttö== Trifenyylimetyylikloridia voidaan valmistaa bentseenistä ja tetrakloorimetaanista alumiinitrikloridin toimiessa katalyyttinä.Michael T. Holbrook: Carbon Tetrachloride, Kirk-Othmer Encyclopedia of Chemical Technology, John Wiley & Sons, New York, 2000. Viitattu 20.8.2014 Trifenyylimetyylikloridia käytetään orgaanisissa synteeseissä liittämään alkoholeihin, karboksyylihappoihin, tioleihin tai amiineihin suojaryhmäksi trifenyylimetyyli- eli trityyliryhmä. Tätä käytetään syntetisoitaessa muun muassa polypeptidejä ja polysakkarideja. Liuottimena suojausreaktioissa käytetään pyridiiniä, joka myös toimii heikkona emäksenä reaktiossa. Trifenyylimetyyliryhmäsuojauksen voi poistaa heikkojen happojen avulla.Frieder W. Lichtenthaler: Carbohydrates: Occurrence, Structures and Chemistry, Ullmann's Encyclopedia of Industrial Chemistry, John Wiley & Sons, New York, 2010. Viitattu 20.8.2014Thomas Felgenhaue, Christopher Schirwitz & Frank Breitling: Peptide Synthesis, Ullmann's Encyclopedia of Industrial Chemistry, John Wiley & Sons, New York, 2010. Viitattu 20.8.2014 ==Lähteet== Luokka:Aromaattiset yhdisteet Luokka:Organohalidit Luokka:Klooriyhdisteet
Luettelo Nguyễn-dynastian hallinnollisten yksiköiden lipuista

Nguyễn-dynastian hallinnollisten yksiköiden lippujaBiểu trưng Việt Nam : Những phát hiện mới käytettiin noin vuosina 1868–1885. Niiden mittasuhde on 2:2. __TOC__ == Kuninkaalliset maakunnat == File:Flag of Nguyen dynasty's administrative unit - Thua Thien.svg|Thừa Thiên (Thừa Thiên phủ, 承天府) File:Flag of Nguyen dynasty's administrative unit - Quang Tri.png|Quảng Trị (Quảng Trị tỉnh, 廣治省) File:Flag of Nguyen dynasty's administrative unit - Quang Binh.png|Quảng Bình (Quảng Bình tỉnh, 廣平省) File:Flag of Nguyen dynasty's administrative unit - Quang Nam.png|Quảng Nam (Quảng Nam tỉnh, 廣南省) File:Flag of Nguyen dynasty's administrative unit - Quang Ngai.png|Quảng Ngãi (Quảng Ngãi tỉnh, 廣義省) == Pohjoiset maakunnat == File:Flag of Nguyen dynasty's administrative unit - Ha Noi.png|Hanoi (Hà Nội tỉnh, 河內省) File:Flag of Nguyen dynasty's administrative unit - Lang Son.png|Lạng Sơn (Lạng Sơn tỉnh, 諒山省) File:Flag of Nguyen dynasty's administrative unit - Bac Ninh.png|Bắc Ninh (Bắc Ninh tỉnh, 北寧省) File:Flag of Nguyen dynasty's administrative unit - Son Tay.png|Sơn Tây (Sơn Tây tỉnh, 山西省) File:Flag of Nguyen dynasty's administrative unit - Hai Duong.png|Hải Dương (Hải Dương tỉnh, 海陽省) File:Flag of Nguyen dynasty's administrative unit - Nam Dinh.png|Nam Định (Nam Định tỉnh, 南定省) == Keskiset maakunnat == File:Flag of Nguyen dynasty's administrative unit - Thanh Hoa.png|Thanh Hóa (Thanh Hóa tỉnh, 清化省) File:Flag of Nguyen dynasty's administrative unit - Nghe An.png|Nghệ An (Nghệ An tỉnh, 乂安省) File:Flag of Nguyen dynasty's administrative unit - Ha Tinh.png|Hà Tĩnh (Hà Tĩnh tỉnh, 河靜省) File:Flag of Nguyen dynasty's administrative unit - Binh Dinh.png|Bình Định (Bình Định tỉnh, 平定省) File:Flag of Nguyen dynasty's administrative unit - Phu Yen.png|Phú Yên (Phú Yên tỉnh, 富安省) File:Flag of Nguyen dynasty's administrative unit - Khanh Hoa.png|Khánh Hòa (Khánh Hòa tỉnh, 慶和省) File:Flag of Nguyen dynasty's administrative unit - Binh Thuan.png|Bình Thuận (Bình Thuận tỉnh, 平順省) == Katso myös == * Vietnamin maakunnat * Vietnamin historia == Lähteet == * Peter Truhart, Regents of Nations, K.G Saur Münich, 1984-1988 ISBN 359810491X, Art. «Vietnamese Dynasties/Vietnamesische Dynastien», pp. 1786-1790. * The star icon in Vietnamese consciousness ===Viitteet=== == Aiheesta muualla == Luokka:Nguyễn- dynastia Luokka:Vietnamin kansallissymbolit Luokka:Vietnamin maakunnat
Dhoom 3

Dhoom 3 on vuonna 2013 ilmestynyt intialainen hindinkielinen toimintatrilleri, jonka on ohjannut Vijay Krishna Acharya ja tuottanut Aditya Chopra. Se on kolmas osa Dhoom-elokuvasarjassa. Pääosia näyttelevät Aamir Khan, Katrina Kaif, Abhishek Bachchan ja Uday Chopra. Dhoom 3 sai ensi-iltansa 20. joulukuuta 2013 ja se rikkoi nopeasti monia ennätyksiä Intiassa ja ulkomailla. Se rikkoi Chennai Expressin (2013) ennätyksen kaikkien aikojen eniten tuottaneena hindielokuvana. == Näyttelijät == == Soundtrack == == Lähteet == == Aiheesta muualla == * Virallinen sivusto * * Luokka:Vuoden 2013 intialaiset elokuvat Luokka:Intialaiset toimintatrillerit Luokka:Hindinkieliset elokuvat Luokka:Yash Raj Filmsin elokuvat
Canon EOS 650D

Canon EOS 650D (Japanissa Kiss X6i ja Amerikassa Rebel T4i) on Canonin 18 megapikselin järjestelmäkamera. Laite julkistettiin 8. kesäkuuta 2012 ja se oli seuraaja EOS 600D:lle. Laite tuli kauppoihin 15. kesäkuuta 2012, ja sen suositushinta oli 839,99 euroa. == Ominaisuudet == *18 megapikselin APS-C- kokoinen CMOS-hybridikenno *Full HD -videokuvaus (30 fps) ja HD-videokuvaus (60 fps) *Jatkuva kuvaus 5 kuvaa/s *Kääntyvä 3,0" kosketusnäyttö *ISO-herkkyys 100–12 800, laajennettavissa arvoon ISO 25 600 *9 pisteen laaja-alainen automaattitarkennus *Yhdysrakenteinen Speedlite-lähetin Lähde: == Lähteet == == Aiheesta muualla == * Canon EOS 650D Canonin sivuilla Luokka:Digitaaliset kamerat EOS 650D
Pohjoiset Sporadit

Pohjoiset Sporadit () eli Thessalian Sporadit (Θεσσαλικές Σποράδες, Thessalikés Sporádes), usein vain Sporadit (Σποράδες, Sporádes), ovat Kreikan Egeanmeren saariin kuuluva saariryhmä, jonka saaret sijaitsevat Välimereen kuuluvan Egeanmeren pohjoisosissa Manner-Kreikan itärannikolla ja Euboian saaren pohjoispuolella. Saariryhmän pääsaaret ovat Skiáthos, Skópelos, Alónnisos ja Skýros. Pohjoiset Sporadit ovat osa laajempaa Sporadien saariryhmää, mutta nykyisin nimitystä ”Sporadit” käytetään usein lähinnä Pohjoisista Sporadeista. Antiikin aikana Pohjoiset Sporadit tunnettiin ”Magnesian saarina” (Μαγνήτων νήσοι, Magnētōn nēsoi). Pohjoisten Sporadien saarista pinta-alaltaan suurin on Skýros ja väkiluvultaan suurin Skiáthos. Suurin asutuskeskus on Skiáthoksen kaupunki. Alónnisos ja sitä ympäröivä merialue pienempine saarineen muodostavat Alónnisoksen ja Pohjoisten Sporadien merikansallispuiston. == Saaret == Pohjoisten Sporadien suurimmat saaret ovat: Saari Pääkaupunki tai -kylä Väkiluku (2011) Pinta-ala (km²) 1 Skýros Skýros 2 994 206,93 2 Skópelos Skópelos 4 960 95,13 3 Alónnisos Patitíri 2 718 64,12 4 Skiáthos Skiáthos 6 088 47,33 5 Kyrá Panagiá 2 24,76 6 Peristéra 30 14,25 7 Gioúra 0 11,05 8 Skántzoura 0 6,23 9 Válaxa 0 4,33 10 Pipéri 6 4,23 11 Skyropoúla 0 3,83 12 Sarakinó 0 3,34 13 Tsougkriá 0 1,17 14 Adélfi 0 1,03 15 Prásso (Grámiza, Gramméza) 0 0,84 16 Psathoúra 0 0,76 17 Lechoúsa (Lykórema, Lykourína) 0 0,69 18 Platý (Plateiá) 0 0,62 19 Ríneia (Eriniá) 0 0,53 == Hallinto == Pohjoisten Sporadien saaret kuuluvat Thessalian alueen Sporadien alueyksikköön lukuun ottamatta Skýroksen saarta, joka kuuluu Keski-Kreikan alueen Euboian alueyksikköön. === Kunnat === Kunta Alueyksikkö Alue Alónnisos Sporadit Thessalia Skiáthos Skópelos Skýros Euboia Keski- Kreikka == Aiheesta muualla == *
Aleksi Kössi

Aleksi Kössi (s. 18. toukokuuta 1994Mestaruusliiga ) on suomalainen lentopalloilija, joka pelaa kaudella 2014-2015 Pielaveden Sampossa. Kössi on pelipaikaltaan passari. Oripäästä kotoisin oleva Kössi pelasi kaksi vuotta Hurrikaani-Loimaassa ennen siirtymistään Sampoon. Hurrikaanissa Aleksi voitti ensimmäisellä kaudellaan SM-hopeaa ja toisella kaudellaan SM-pronssia. Ennen siirtymistään Mestaruusliigan Hurrikaani-Loimaahan Aleksi opiskeli Kuortaneella ja pelasi kaksi vuotta nuorten maajoukkueessa. Aleksi aloitti lentopallon pelaamisen Loimaan Jankossa 4-vuotiaana ja pelasi siellä kaikki juniorivuotensa lukuun ottamatta yhtä Pieksämäen Tsempin riveissä vietettyä vuotta A-pojissa. Hän on voittanut urallaan yhden N22 SM-kullan, B-pojissa SM- hopeaa, C-pojissa SM-hopeaa, aluejoukkueessa SM-kultaa. Hänet on valittu kahdesti nuorissa allstar-kentälliseen ja kerran nuorten maajoukkueturnauksessa Italiassa (Paolo Bussinello 2010) turnauksen parhaaksi passariksi. ==Lähteet== Luokka:Suomalaiset lentopalloilijat Luokka:Vuonna 1994 syntyneet Luokka:Elävät henkilöt
Chiniotin piirikunta

Chiniotin piirikunta (pandžabiksi ja , ) on yksi Pakistanin Punjabin provinssin 36 piirikunnasta. Se perustettiin helmikuussa 2009 Jhangin piirikuntaan kuuluneesta Chiniotin tehsilistä. Tämä tekee Chiniotista Punjabin nuorimman piirikunnan. Piirikunta on jaettu kolmeen tehsiliin: Bhawana, Chiniot ja Lalian. == Lähteet == Luokka:Pakistanin Punjabin piirikunnat
Paul Guilfoyle

Paul Vincent Guilfoyle (28. huhtikuuta 1949 Boston, Massachusetts) on yhdysvaltalainen näyttelijä. == Ura == Guilfoyle aloitti näyttelijän uransa vuonna 1975. Hän vieraillut urallaan lukuisissa televisiosarjoissa (kuten Kova laki, Miami Vice). Hänen tunnetuimmat elokuvaroolit ovat sivuroolit elokuvista Kolme miestä ja baby, Beverly Hills kyttä 2, Mrs. Doubtfire – Isä sisäkkönä ja Striptease. Hänen tunnetuin roolityönsä on etsivä Jim Brassin osa amerikkalaisessa rikossarjassa C.S.I., jossa Guilfoyle näytteli heti sarjan alkamisesta eli vuodesta 2000 asti. Sarjasta on tullut suuri menestys ympäri maailman. Guilfoyle näytteli sarjassa 14 vuotta. Vuonna 2014 hänen roolihahmonsa kuitenkin kirjoitettiin sarjasta ulos.'CSI' Shocker: Original Star to Exit == Yksityiselämä == Guilfoyle on ollut naimisissa Lisa Giobbin kanssa vuodesta 1989 lähtien ja pariskunnalla on yksi lapsi. Hän asuu perheineen New Yorkissa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1949 syntyneet Luokka:Elävät henkilöt
Arto Satukangas

Arto Untamo Satukangas (6. syyskuuta 1962 Espoo – 19. elokuuta 2014 Karlsruhe, Saksa) oli suomalainen pianisti. Hän toimi vuodesta 1992 Karlsruhen musiikkikorkeakoulun kamarimusiikin lehtorina Saksassa.Arto Satukangas ist gestorben. Hochschule für Musik Karlsruhe 20.8.2014. Satukangas voitti Maj Lind -pianokilpailun 17-vuotiaana vuonna 1979.Pianisti Arto Satukangas on kuollut. Helsingin Sanomat 20.8.2014. Hän opiskeli vuodesta 1973 lähtien Sibelius-Akatemiassa, ensin Liisa von Zweygberg-Jalkasen ja vuodesta 1978 Tapani Valstan oppilaana. Hän suoritti pianodiplomin vuonna 1981 korkeimmin mahdollisin arvosanoin. Vuosina 1981–1983 Satukangas opiskeli Pietarin konservatoriossa Vladimir Nilsenin johdolla. Hänen muita ohjaajiaan olivat György Sebök, Dmitri Baškirov ja Nikita Magalov.Arto Satukankaan CV. Aiemmin Suomen Lasimuseon sivustolla, nyt Internet Archivessa. Viitattu 20.8.2014. Vuonna 1987 Satukangas debytoi Pariisissa Karajan-säätiön järjestämänä. Vuosina 1991–1992 hän esiintyi Japanin tärkeimmissä konserttitaloissa ja vuonna 1994 Yhdysvalloissa, jossa hän antoi soolokonsertin New Yorkin Carnegie Hallin resitaalisalissa. Hän on lisäksi konsertoinut useimmissa Euroopan maissa, Kiinassa, Koreassa ja Israelissa. Arto Satukangas levytti Finlandia Records -levymerkille Aleksandr Glazunovin, Mili Balakirevin ja Maurice Ravelin pianoteoksia. Vuonna 2009 hän levytti Marko Ylösen kanssa Alba- levymerkille sekä Franz Lisztin pianomusiikkia että Frédéric Chopinin ja Sergei Rahmaninovin sonaatit sellolle ja pianolle. Yleisradio valitsi Satukankaan Vuoden radiosolistiksi vuonna 1996.Kuka kukin on 2007, s. 913–914. Helsinki 2006. ISBN 951-1-20606-0 Lokakuussa 2011 Satukangas esiintyi ensimmäisenä soolopianistina Radion sinfoniaorkesterin solistina Helsingin uudessa Musiikkitalossa. Ohjelmistossa olivat Lisztin molemmat pianokonsertot. Maaliskuussa 2012 hän soitti Rahmaninovin 3. pianokonserton Tampere Filharmonian solistina Tampere-talossa. Satukangas kuoli syöpään kotonaan Karlsruhessa. ==Lähteet== ==Kirjallisuutta== * ==Aiheesta muualla== * Arto Satukankaan muistokirjoitus Helsingin Sanomissa. * Satukankaan haastattelu vuodelta 2011 Yle Areenassa Luokka:Suomalaiset pianistit Luokka:Vuonna 1962 syntyneet Luokka:Vuonna 2014 kuolleet Luokka:Suomalaiset musiikkipedagogit
DeSean Jackson

DeSean William Jackson (s. 1. joulukuuta 1986 Los Angeles, Kalifornia) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigassa pelaavaa Los Angeles Ramsia, ja hänen aiempia ammattilaisseurojaan ovat Philadelphia Eagles ja Washington Redskins. Nopeana laitahyökkääjänä sekä erittäin hyvänä potkunpalauttajana tunnettu Jackson on saanut maineen vaikeana persoonana, joka oli suurielta osin syynä myös hänen Eagles-sopimuksensa purkuun kauden 2013 jälkeen. Ennen ammattilaisuraansa Jackson pelasi yliopistojalkapalloa Kalifornian yliopiston joukkueessa, California Golden Bearsissa. Hänet varattiin toisella kierroksella vuonna 2008. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1986 syntyneet Luokka:Elävät henkilöt